Udkast til AFGØRELSE TRUFFET AF DET BLANDEDE EØS-UDVALG om ændring af protokol 31 til EØS-aftalen om samarbejde på særlige områder ud over de fire friheder - Udkast til Fællesskabets fælles stillingtagen

(forelagt af Kommissionen)

BEGRUNDELSE

1. Protokol 31 til EØS-aftalen indeholder særlige bestemmelser om samarbejdet mellem Fællesskabet og EØS-EFTA-staterne ud over de fire friheder.

2. Vedlagte udkast til afgørelse truffet af Det Blandede EØS-Udvalg tager sigte på at ændre protokol 31 med henblik på en udvidelse af samarbejdet på området for uddannelse, erhvervsuddannelse og ungdomsanliggender. Det fastlægger rammerne for samarbejdet vedrørende aktiviteter i forbindelse med budgetpost B3-1003: 'Forberedende foranstaltninger til Det Europæiske Sprogår 2001'. Formålet er EØS-EFTA-staternes fulde deltagelse i disse fællesskabsaktiviteter i år 2000.

3. I artikel 1, stk. 3, litra b), i Rådets forordning (EF) nr. 2894/94 om visse gennemførelsesbestemmelser til EØS-aftalen fastsættes det, at Rådet på Kommissionens forslag fastlægger Fællesskabets holdning til sådanne afgørelser.

4. Udkastet til Det Blandede EØS-Udvalgs afgørelse forelægges Rådet til godkendelse. Kommissionen håber at kunne fremlægge Fællesskabets holdning i Det Blandede EØS-Udvalg i maj 2000.

Udkast til AFGØRELSE TRUFFET AF DET BLANDEDE EØS-UDVALG om ændring af protokol 31 til EØS-aftalen om samarbejde på særlige områder ud over de fire friheder

DET BLANDEDE EØS-UDVALG HAR -

under henvisning til aftalen om Det Europæiske Økonomiske Samarbejdsområde som tilpasset ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt " aftalen", særlig artikel 86 og 98, og

ud fra følgende betragtninger:

(1) Protokol 31 til aftalen blev ændret ved afgørelse nr. ../.. truffet af Det Blandede EØS-Udvalg den ... [1].

[1] EFT L ...

(2) Det er hensigtsmæssigt at udvide de kontraherende parters samarbejde til ligeledes at omfatte de forberedende foranstaltninger til Det Europæiske Sprogår 2001.

(3) Protokol 31 til aftalen bør derfor ændres med henblik på at muliggøre et sådant udvidet samarbejde i løbet af år 2000 -

TRUFFET FØLGENDE AFGØRELSE:

Artikel 1

Artikel 4 i protokol 31 til aftalen ændres således:

1. Følgende indsættes efter stk. 2, litra c):

"2d. EFTA-staterne deltager fra 1. januar 2000, i fællesskabsaktiviteter i forbindelse med følgende budgetpost, der indføjes i Den Europæiske Unions almindelige budget for finansåret 2000:

- B3-1003: 'Forberedende foranstaltninger til Det Europæiske Sprogår 2001'."

2. Teksten til stk. 3 erstattes med følgende: "EFTA- staterne bidrager finansielt til de i stk. 1, 2, 2a, 2b, 2c og 2d omhandlede programmer og aktioner i overensstemmelse med artikel 82, stk.1, litra a)."

Artikel 2

Denne afgørelse træder i kraft den ..., forudsat at Det Blandede EØS-udvalg har modtaget alle fornødne meddelelser i henhold til aftalens artikel 103, stk. 1 [2].

[2] [Ingen konstitutionelle bestemmelser angivet./Konstitutionelle bestemmelser angivet.]

Den finder anvendelse fra den 1. januar 2000.

Artikel 3

Denne afgørelse offentliggøres i EØS-afsnittet i og EØS-tillægget til De Europæiske Fællesskabers Tidende.

Udfærdiget i Bruxelles, ... 2000.

På Det Blandede EØS-Udvalgs vegne

F. Barbaso Formand

G. Vik E. Gerner Sekretærer for Det Blandede EØS-Udvalg